
 Jeg er en pige på 14 år, som har et lidt anderledes idol end de fleste de har. Det er en Islandsk håndboldspiller og alle mine veninder bliver ved med at sige at han er ulækker, ikke er pæn osv. Jeg ved ikke hvad jeg skal gøre om jeg bare skal lade dem være eller om jeg skal sige noget til dem, for jeg bryder mig ikke om det de siger. Håber i kan hjælpe mig:-) 
Anderledes idol
===============



 Hej Jg,   
Vi mennesker har allesammen forskellig smag, derfor er der intet galt med at du kan lide en anden håndboldspiller end dine veninder, at de har kommentarer mod det er værre. Jeg synes du skal lade være med at lade det gå dig på. Måske er det faktisk kærligt ment, at de siger han er ulækker og "driller" dig lidt med det. I hver fald må du aldrig ændre på dig selv for nogen som helst :-)  
  
Med venlig hilsenCamilla Petersen  

 Hej du!Du skal på ingen måde lade dig påvirke af, hvad dine veninder synes om DIT idol. Det er jo ikke nødvendigvis os alle sammen, der er helt skøre med Justin Bieber og One Direction. Som sagt er det DIT idol og ikke deres - derfor skal du helt selv bestemme, hvad du synes om ham.  Hvis det går dig meget på, at de taler ned om ham, kan du fortælle dem, at ligegyldigt hvad de siger, så ændrer du altså ikke holdning til hvorvidt, han er dit idol eller ej. Det er din egen sag, hvem dit idol er. Et idol kan være mange ting, og hvis du mener, at din islandske håndboldspiller besidder bare en af disse ting, skal du slet ikke ændre din mening om ham, bare fordi din veninder ikke nødvendigvis finder ham ligeså attraktiv, som du gør :)  
- Line.  